Author: Irina Belik

Eesti Energia Narva Elektrijaamad AS
nej@energia.ee
indrek.randoja@energia.ee

05.11.2015 nr 7.2-2.3/1355-25

Sunniraha tasumise teavitus
Päästeameti Ida päästekeskus teostas 16.10. ja 04.11.2015 haldusmenetluses nr 7.2-5.3/10753 järelkontrolli EE Narva Elektrijaamad AS-i peahoone kohta antud ettekirjutuse nr 7.2-6.3/1219-1 täitmise üle, seoses ettekirjutuste täitmise tähtaegade saabumisega. Ettekirjutuse täitmisest esitas 04.09. ja 30.10.2015 adressaat tõestusmaterjalid ja selgitused. 

Järelkontrollis tuvastasime, et ettekirjutuse nr 7.2-6.3/1219-1 punktid 2, 3 ja 6 on määratud tähtajaks täitmata. Punktiga 2 kohustasime adressaati korraldama peahoone piksekaitse täielik kontroll, mille tulemused fikseerida kirjalikult. Punktiga 3 kohustasime adressaati tagama korstnarajatiste piksekaitsesüsteemi korrashoid ja katkematu toimepidevus. Punktiga 6 kohustasime adressaati tagama peahoones oleva (kustutusgaasi) tulekustutussüsteemi igapäevane ja igakuine kontroll ja hooldus vastavalt kasutus- ja hooldusjuhendile. 

Tuletame meelde, et punktidega 2, 3 ja 6 kaasnenud sunniraha tasumise tähtajad saabusid 30.06. ja 30.07.2015. Seoses sellega, et ettekirjutuse punktid 2, 3 ja 6 n tänaseni täitmata ning sunnivahendi rakendamise edasilükkamine kaheks kuuks ei ole võimalik, siis tuleb tähtaegadeks täitmata ettekirjutuste eest tasuda sunniraha.

Asendustäitmise ja sunniraha seaduse (edaspidi ATSS) § 10 lõige 1 sätestab, et sunniraha on hoiatuses kindlaksmääratud summa, mille peab adressaat tasuma, kui ta ettekirjutusega pandud kohustust hoiatuses märgitud tähtaja jooksul ei täida. ATSS § 3 lõike 2 kohaselt ei käsitata sunnivahendi rakendamist karistusena. Seega sunnivahend on mõjutusvahend, motiveerimaks adressaati täitma temale haldusaktiga pandud kohustust. 

Adressaadil, Eesti Energia Narva Elektrijaamad AS, on võimalus tasuda vabatahtlikult kuni 11.11.2015 eelpool toodud punktidega 2, 3 ja 6 kaasnenud sunniraha hoiatustes märgitud summad vastavalt 300 (kolmsada) eurot, 300 (kolmsada) eurot ja 100 (ükssada) eurot (kokku 700 (seitsesada) eurot).

Sunniraha saab maksta ühele järgnevale Rahandusministeeriumi arvelduskontole: SEB panga arveldusarvele nr EE891010220034796011, Swedbank panga arveldusarvele nr EE932200221023778606, Danske Bank panga arveldusarvele nr EE403300333416110002 või Nordea Pank panga arveldusarvele nr EE701700017001577198. Maksekorraldusel on viitenumbriks 10268700005629 ja selgituseks: Ida päästekeskuse ettekirjutus nr 7.2-6.3/1219-1 p 2, 3 ja 6, EE Narva Elektrijaamad AS.

Juhul, kui 11.11.2015 sunniraha ei laeku, siis edastame nõude kohtutäiturile ning see nõutakse sisse täitemenetluse seaduslikus sätestatud korra kohaselt koos täitemenetluse kuludega. Seega lisandub sunnirahale selle vabatahtliku tähtaegse mittetasumise korral kohtutäituri tasu. 
Samuti teavitame Teid, et sunniraha tasumine ei vabasta ettekirjutuse täitmisest ning sunnivahendit võib kuni ettekirjutusega taotletava eesmärgi saavutamiseni rakendada korduvalt.

Lugupidamisega

(allkirjastatud digitaalselt)
Irina Belik
peainspektor
tuleohutuskontrolli büroo 
Ida päästekeskus

Irina Belik
+372 5860 2188
irina.belik@rescue.ee

Ida päästekeskus / Rahu 38 / 41532 Jõhvi / 339 1900 / ida@rescue.ee / www.päästeamet.ee / 
Registrikood 70000585